Toshkent viloyati bojxonasida 646 mln so‘mlik tovarlarni noqonuniy olib kirayotgan shaxs aniqlandi

Toshkent viloyati bojxona boshqarmasi “S.Najimov” chegara bojxona postiga qo‘shni mamlakatdan kirib kelayotgan fuqaro O.Sh. boshqaruvidagi MAN yuk mashinasi belgilangan tartibda inspeksion ko‘rik vositasi yordamida ko‘zdan kechirildi.

Davlat bojxona qo‘mitasi matbuot xizmatining “Daryo”ga xabar berishicha, tekshiruv natijada avtomashina yukxonasida yuk kuzatuv hujjatlarida ko‘rsatilmagan, jami 646,5 million so‘mlik 31 turdagi tovar-moddiy boyliklari borligi aniqlangan.
Hozirda mazkur holat yuzasidan bojxona organlari tomonidan surishtiruv harakatlari davom ettirilmoqda.